text: [{"text_idx": "#000000", "text": "N\u00e6sti dysturin hja\u0301 TB ver\u00f0ur mo\u0301ti AB a\u0301 Argjum. AB fekk eitt fra\u0301li\u0301kt u\u0301rslit mo\u0301ti HB i\u0301 Gundadali, og sta\u00f0festi einafer\u00f0 enn, at teir kunnu l\u00e6ttliga sp\u00e6la vi\u00f0 mo\u0301ti \u00f8llum FM-bi\u00f0lunum."}, {"text_idx": "#000001", "text": "AB hevur i\u0301 langa ti\u0301\u00f0 veri\u00f0 eitt felag, i\u00f0 ynskir at festa seg i\u0301 ovara endanum i\u0301 Effo-deildini, men u\u0301tskiftingin i\u0301 AB a\u0301r um a\u0301r ger, at teir hava ringt vi\u00f0 at hava eina samanhangandi tilgongd i\u0301 longri eitt ti\u0301\u00f0arskei\u00f0. Tey a\u0301 argjalandinum eru ivaleyst troytt av at sp\u00e6la a\u0301 a\u00f0rufio\u0301l saman vi\u00f0 sto\u0301ru grannunum i\u0301 HB og B36, serliga ti\u0301, at fo\u0301lkagrundaglagi\u00f0 i\u0301 mi\u00f0sta\u00f0ar\u00f8kinum hellir a\u0301 ein bo\u0301gv, sum eigur at geva AB vind i\u0301 seglini."}, {"text_idx": "#000002", "text": "Seinast, ta\u0301 TB var a\u0301 Argjum, var ein lagnudag i\u0301 2013. AB fekk eina li\u0301tla hevnd fyri tann dystin a\u0301 Streymnesi i\u0301 2011. Undan dystinum var AB 10 stig aftan,fyri TB, men Morten Overgaard skora\u00f0i eitt lyklama\u0301l i\u0301 yvirti\u0301\u00f0ini, og gav harvi\u00f0 AB i\u0301bla\u0301stur til eina langa sigursr\u00f8\u00f0, har teir bla\u0301stu alla mo\u0301tst\u00f8\u00f0u av vegnum i\u0301 mi\u00f0ro\u0301\u00f0rinum i\u0301 kappingini."}, {"text_idx": "#000003", "text": "TB skal sp\u00e6la uttan Albert Adu og Martin Tausen, i\u00f0 fingu leikbann mo\u0301ti KI\u0301 seinasta sunnudag. Hetta ver\u00f0ur ein missur, sum fer at merkjast. Okur kunnu v\u00e6nta, at Pa\u0301ll Hagbert fer at koyra Patrik Johannesen i\u0301 a\u0301lopinum fyri Adu, men hvat hann fer at gera a\u0301 mi\u00f0v\u00f8llinum er o\u0301vist, ti\u0301 har eru fleiri m\u00f8guleikar. Arthur Poulsen kann saktans eisini sp\u00e6la i\u0301 a\u0301lopinum."}, {"text_idx": "#000005", "text": "Nevnast kann eisini at Franck ver\u00f0ur t\u00f8kur til dystin eftir at \u00f8ll vi\u00f0urskifti, vi\u00f0vi\u0301kjandi skiftinum hja\u0301 honum til TB, eru fingin i\u0301 r\u00e6ttlag."}]